31999L0058
L 148/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 1999/58/ЕО НА КОМИСИЯТА
от 7 юни 1999 година
за привеждане в съответствие с техническия прогрес на Директива 79/533/ ЕИО на Съвета относно прикачни устройства и устройства за заден ход на колесни селскостопански или горски трактори
(текст от значение за ЕИП)
КОМИСИЯ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 74/150/ЕИО на Съвета от 4 март 1974 г. за сближаването на законодателствата на държавите-членки относно типовото одобрение на колесни селскостопански и горскостопански трактори (1), последно изменена с Директива 97/54/ЕО на Европейския парламент и на Съвета (2), и по-специално член 11 от нея,
като взе предвид, Директива 79/533/ЕИО на Съвета от 17 май 1979 г. за сближаването на законодателствата на държавите-членки относно прикачно устройство и устройство за заден ход на колесни селскостопански или горски трактори (3), последно изменена с Директива 97/54/ЕО, и по-специално член 4 от нея,
(1)
Като има предвид, че с оглед подобряване на сигурността, е необходимо да се пояснят изискванията за прикачното устройство.
(2)
Като се има предвид, че мерките, предвидени в настоящата директива, са в съответствие със становището на Комитета за привеждане в съответствие с техническия прогрес, учреден по силата на член 12 от Директива 74/150/ЕИО,
ПРИЕ НАСТОЯЩАТА ДИРЕКТИВА:
Член 1
Точка 3 от член 1 от Директива 79/533/ЕИО се изменя, както следва:
1.
Първият параграф се заменя със следното:
„Устройството следва да бъде във вид на вилка. Вътрешното разстояние, измерено между центровете на отворите за свързващия палец, следва да е 60 mm + 0,5/- 1,5 mm, а дълбочината между оста на отворите за свързващия палец и дъното на вилката да е 62 mm ± 0,5 mm“;
2.
Фигурата cе заличава.
Член 2
1. Считано от 1 юли 2000 г. държавите-членки не могат:
-
да отказват по отношение на тип трактор да предоставят типово одобрение на ЕО, да издадат документа, предвиден в член 10, параграф 1, трето тире от Директива 74/150/ЕИО на Съвета, или да предоставят национално типово одобрение, или
-
да забраняват пускането в употреба на трактори,
ако въпросните трактори отговарят на изискванията на Директива 78/533/ЕИО, изменена с настоящата директива.
2. От 1 януари 2001 г. държавите-членки:
-
прекратяват да издават документа, предвиден в член 10, параграф 1, трето тире от Директива 74/150/ЕИО по отношение на тип трактор, който не отговаря на изискванията на Директива 78/533/ЕИО, изменена с настоящата директива,
-
могат да откажат да предоставят национално типово одобрение по отношение на тип трактор, който не отговаря на изискванията на Директива 78/533/ЕИО, изменена с настоящата директива.
Член 3
1. Държавите-членки въвеждат в сила законовите, подзаконовите и административните разпоредби, за да се съобразят с настоящата директива, преди 30 юни 2000 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текста на основните разпоредби от националното законодателство, които приемат в областта, регулирана от настоящата директива.
Член 4
Настоящата директива влиза в сила на двадесетия ден след публикуването ѝ в Официален вестник на Европейските общности.
Член 5
Адресати на настоящата директива са държавите-членки.
Съставено в Брюксел на 7 юни 1999 година.